שיחה:אלימות כלפי יולדות

message: הגרסה הראשונה של הערך התבססה על תוכן מתוך אלימות נגד נשים ומתוך מיילדות בתוספת עריכות שלי. אבנר - שיחה 18:49, 9 ביולי 2016 (IDT)
replies: text: הדיון בתוכנו של ערך זה החל בשיחה:אלימות נגד נשים#אלימות מיילדותית. דוד שי - שיחה 22:14, 12 ביולי 2016 (IDT)
thread_title: קרדיט

message: :לא קראתי את הערך, אבל הניסוח של גב' ליר לא יכול להשאר היות שהוא בלתי אנציקלופדי בעליל. לא טרחתי לקרוא בשלב זה כי יש בו תב' עבודה. אם בסיום העבודה הערך יהיה דומה בניסוח שלו למה שכתבה גב' ליר, הרי שהוא יועבר לאלתר לארגז חול. תוכן בוויקיפדיה חייב להיות אמין ונייטרלי. לא יתכן שימוש בניסוחים בלתי אנציקלופדיים ולא נייטרליים, כמו שעשתה גב' ליר. כאמור, אקרא לאחר שתוסר תב' העבודה כדי לקרוא את הגרסה הסופית. כתבתי דברים ברוח זו גם בדיון בדף שיחת הערך "אלימות נגד נשים" והערה נוספת: ניקים חדשים, משתמשים אנונימיים שמשום מה רוצים לכתוב בדף שיחה זה, יכולים לעשות זאת אבל אין משמעות כלשהי לכתיבתם וראוי שידעו את זה מראש. גם את הדברים האלה כתבתי בדף השיחה המקורי (ולא בפעם הראשונה), אך אני חושב שראוי להזכירם גם פה כדי למנוע עוגמת נפש עתידית. גילגמש • שיחה 18:56, 9 ביולי 2016 (IDT)
replies: text: :: הערה להערה -- כשמישהו שכל כתיבתו ביישום נעשית בשם בדוי בוחר להעביר ביקורת על מישהי אחרת, שכותבת בשמה, תוך התייחסות למידת הדיוק של דבריה, מן הראוי שידייק קודם כל בכתיבתו שלו ויפנה אליה בתואר ד"ר ליר.
replies: text: :גלגלמש, אפשר גם להיות אופטימים ולפרגן. הניסוחים אנציקלופדים. מוזמן לתקן ולהוסיף. אני למדתי מהקריאה והעריכה נושא, שלצערי, כלל לא היה ידוע לי. אבנר - שיחה 19:10, 9 ביולי 2016 (IDT)
replies: text: :: גילגמש צודק, מהערך לא ניתן להבין מה זו בדיוק "האלימות המיילדותית" מעבר לכך שכותבת הערך מחזיקה באג'נדה שתומכת בלידה טבעית בבית ורואה כל התערבות רפואית כאלימות נגד נשים. במצב הזה, ברוך שהערך לא מדעי ולא מהימן ולא נייטרלי, וספק אם המושג שהוא דן בו בכלל קיים במציאות.  MathKnight ✡ (שיחה) 19:34, 9 ביולי 2016 (IDT)
replies: text: :::הסתכלתי באחדים מהקישורים החיצוניים, והמילה "אלימות" כלל אינה מופיעה בהם. מי נתן לכותב סמכות לכלול את הדיון המתקיים בקישורים אלה תחת הכותרת "אלימות מיילדותית"?

text: :::הערך מציג המלצות אחדות של ארגון הבריאות העולמי כ"אלימות מיילדותית", אף שלא הביא מקור כלשהו לכך שכך הארגון רואה פעולות אלה.

text: :::הערך לוקה בחוסר אמינות ובחוסר ניטרליות, ולכן הנחתי עליו תבנית "שכתוב" מנומקת, אבל אני סבור שבמצבו הנוכחי יש להעבירו לשיפוצים במרחב המשתמש. דוד שי - שיחה 19:43, 9 ביולי 2016 (IDT)
replies: text: ::::דוד שי, חבל שמיהרת למחוק את הספרות בלקריאה נוספת - הספרים בה הם ספרי יסוד בנושא.

text: ::::האמירה "הערך מכיל הערות שוליים רבות שכותב הערך כנראה לא קרא, ומקנות לערך אמינות מזויפת." בוודאי לא תוסיף לאווירה נעימה בדיון. אני מניח שכותבות הערך קראו.

text: ::::גם השינוי של משפט הפתיחה לא מאפשר להבין את המושג.

text: ::::הייתי מציע לתת לעורכים נוספים לערוך ולהסביר לפני שמוחקים ושמים תבניות הבהרה. אבנר - שיחה 20:08, 9 ביולי 2016 (IDT)
replies: text: :::::אלה אולי ספרי יסוד בנושא לידה, אבל מה להם ולאלימות מיילדותית? איך ייתכן שהם עוסקים באלימות מיילדותית, כשיצאו לאור טרם טביעתו של המושג? ואם, באורח פלא, הם עוסקים במושג, ומייחסים אלימות לצוות חדר הלידה, האם בכך עוסקים הספרים מתחילתם ועד סופם, או שתוכל להפנות לעמודים הספציפיים העוסקים באלימות מיילדותית?

text: :::::אבנר, אתה הוא כותב הערך (כך מציגה הלשונית "גרסאות קודמות"), ועליך האחריות לקרוא את הערות השוליים. ההנחה שכותבות אחרות קראו את הערות השוליים אינה מקובלת. הכותבת האחרת תרגמה מאנגלית, ולא הצהירה בשום מקום שקראה את הערות השוליים.

text: :::::עורכים נוספים מוזמנים. המחיקות שעשיתי ותבניות ההבהרה הן המינימום הנדרש, כשלמעשה נחוצים מחיקה נרחבת יותר ושכתוב יסודי. התעלמת מהביקורת שנמתחה בדיון הקודם, וחבל.

text: :::::הדיפה אוטומטית של ביקורת אינה תורמת לדיון. רצוי שתתן מענה ענייני לטענות שהועלו. דוד שי - שיחה 20:42, 9 ביולי 2016 (IDT)
thread_title: איכות הערך

message: הערך הזה הוא דוגמה רעה במיוחד לכתיבה מגויסת - כתיבה שמטרתה לקדם אידאולוגיה מסוימת, תוך הקפדה להביא רק את העובדות התומכות באידאולוגיה זו, ואף גיוס מידע לא רלוונטי, כחיזוק לאידאולוגיה זו. דוגמאות:
* הערך הביא פרטים מחוק זכויות החולה הישראלי. החוק עוסק באופן כללי בזכויות החולה, ללא התייחסות ספציפית ללידה, ובוודאי ללא שמץ של התייחסות לאלימות מיילדותית. 
* הערך מזכיר את עמותת ״נשים קוראות ללדת". לעמותה יש מטרות נאות הקשורות בלידה אך היא אינה משתמשת, באתר האינטרנט שלה, במושג "אלימות מיילדותית". 
* ארגון הבריאות העולמי פרסם שלל המלצות לשינויים בפרוצדורות הנהוגות בחדר הלידה. הארגון לא הגדיר המלצות אלה כבאות למנוע אלימות מיילדותית. שינויים בפרוצדורות רפואיות מאפיינים את הרפואה בכל שנותיה - זהו מקצוע שמתפתח ומשתכלל, ומנסה ללמוד גם מטעויות. אין זה אומר שפרוצדורות שנמצאו לא טובות או לא ראויות הן אלימות. 
הסרתי מהערך מידע לא רלוונטי זה. 
אוסיף שלדעתי מישהו התבלבל, ומדיון, ראוי וחשוב, בדרך הנכונה לניהול תהליך הלידה, דרך שתביא להגנה הטובה ביותר על בריאות היולדת והתינוק, עבר לשיח פמיניסטי מיליטנטי על "אלימות מיילדותית". חבל מאוד. אני יודע שהמחיר של השימוש במילים "שיח פמיניסטי מיליטנטי" הוא שיכנו אותי "מיזוגן יהיר" ו"גבר לבן שתקוע במאה ה-19", אני מקווה להחזיק מעמד. דוד שי - שיחה 21:37, 9 ביולי 2016 (IDT)
replies: text: : הערך הזה הוא דוגמא מצויינת לכיצד התנכלות של ויקיפד שאינו בקיא בנושא מחבלת קשות בערך. דוד שי מחק את הפסקה שהזכירה את נשים קוראות ללדת, כי אבוי, הוא לא הצליח למצוא אזכור של אלימות מיילדותית באתר האינטרנט של האירגון. בכך הוא הוכיח לעולם שהוא לא הטריח את עצמו לקרוא ולו עדות אחת על אלימות מיילדותית במיזם העדויות שמרכזת "נשים קוראות ללדת". עדויות שלא היה קשה למצוא ברפרוף מהיר בדף הפייסבוק של הארגון או באתר הארגון.
replies: text: : גם מחיקת המידע על חוק זכויות החולה פוגעת מאוד בערך. אלימות מיילדותית היא בעיקרה עבירה על חוק זכויות החולה.

text: : נראה כי הכתיבה המגוייסת היא זו שדוד שי הצהיר עליה בדיון הקודם: "אני מקווה שכל כתיבה עתידית תיעשה מתוך הוקרה עצומה לצוות המסור של חדרי הלידה".
replies: text: ::תודה על שהפנית לדף המתאים באתר "נשים קוראות ללדת", החזרתי את המידע לערך.

text: ::אם "אלימות מיילדותית היא בעיקרה עבירה על חוק זכויות החולה", ראוי לעסוק בה, בלי השם המפוצץ, בערך על זכויות החולה, ובאותה הזדמנות לעסוק בבעיות המתגלות במחלקה הפנימית, במחלקה האורתופדית וכו' - אין סיבה להתמקד דווקא בבעיות שמתגלות במחלקת נשים ויולדות.

text: ::דרך אגב, מה דעתך להירשם? נוח יותר לשוחח עם אדם שיש לו שם, או לפחות כינוי, מאשר עם כתובת IP. דוד שי - שיחה 23:01, 9 ביולי 2016 (IDT)
replies: text: ::: ולי יהיה יותר נעים לשוחח עם אדם שקרא עדויות על אלימות מיילדותית לפני שהוא מבטל את העוול ומתייג את כל הנוגעות בדבר כפמיניסטיות מילטנטיות. אז אעשה איתך עיסקה, אתה תקרא לפחות עדות אחת על אלימות מיילדותית ותפסיק עם היחס המזלזל. לינק לנוחיותך לעדות אחת מיני רבות:
nashimkorot.org.il/עדות-לידה-חתך-חיץ-ללא-הסכמה/
 ואז אני ארשם לויקיפדיה.
replies: text: ::::קראתי את עדות לידה – חתך חיץ ללא הסכמה. עכשיו תורך. דוד שי - שיחה 23:40, 9 ביולי 2016 (IDT)
מקריאת הכתבה בשל מחסור באמצעי מניעה, נשות ונצואלה נאלצות לבחור בעיקור מתברר שלנשות ונצואלה, שלכבודן נטבע המושג "אלימות מיילדותית", יש דאגות גדולות יותר מאשר היחס של צוות חדר הלידה, דאגות שבעקבותיהן הן מעדיפות שלא להגיע לעולם לחדר הלידה. דוד שי - שיחה 13:44, 5 באוגוסט 2016 (IDT)
thread_title:  כתיבה מגויסת 

message: :דיווח מהדף ויקיפדיה:דיווח על טעויות
שלום, 
הייתי מעוניינת לברר מאיפה הגיעה התרגום של המושג obstetric violence כ"אלימות מיילדותית" ולא כ"אלימות בשדה הלידה או בזמן הלידה" כפי שגם מתורגם מהמקור של השפה הספרדית כפי שכתבתם.
אשמח לתשובתכם היות ובעיברית המושג "אלימות מיילדותית הופכת מייד את המיילדות בישראל כסוג של אשמה כאשר בשטח יש גורמים מקצועיים רבים נוספים.
תודה טניה
replies: text: שלום טניה. הביטוי אכן פוגעני כלפי מיילדות, ועדיף להימנע ממנו. שמות כמו "אלימות בזמן הלידה" או "הפרת זכויות היולדת" הם הרבה יותר מדויקים. למרבה הצער, הביטוי "אלימות מיילדותית" נפוץ מאד ונעשה בו שימוש בכתבי עת מדעיים (באנגלית ובשפות אחרות), ומדי פעם גם בעברית (למשל כאן: ).

text: מקור הביטוי בוונצואלה. בשנת 2007 נחקק שם חוק זכויות היולדת, ובין השאר מוזכרת אלימות מיילדותית כאחד מהסוגים של הפרת זכויות האסורים על פי החוק. הביטוי תורגם לאנגלית והוזכר בצורה בולטת במאמר המערכת של כתב העת לגניקולוגיה ויילוד (קישור למאמר: ) ומאז נעשה בו שימוש רב. זה אכן מצער שרוב המשתמשים בביטוי לא מדייקים, ומשתמשים בו כביטוי כולל לכלל האירועים של אלימות בזמן הלידה או הפרת זכויות היולדת. לאור ההערה שלך אני מתכוון לערוך שינויים בערך בוויקיפדיה, כך שיתמקד במקרים של הפרת זכויות היולדת וישתמש פחות בביטוי זה, ובהמשך אציע גם לשנות את שם הערך. בברכה, --
thread_title:  דיווח שאורכב ב-17 במרץ 2022 

message: שלום, שמי חיותה גורן. אני המנכ״לית של התנועה לחופש בחירה בלידה. קראתי את השיח פה ואת הכוונה לשנות את המינוח בעתיד ואני מבקשת שלא לעשות את זה. אלימות מיילדותית הוא המושג שבו משתמשים בעברית מאז תורגם לראשונה מ obstetric violence ולכן הוא נמצא גם במחקרים בתחום, כתבות ועוד. אפשר תמיד לצרף הסבר, בסוגריים או שלא: (אלימות בשדה הלידה). המילה מיילדותית בעברית לא מדברת רק על מיילדות אלא על תחום הלידה וזה שיש מיילדות שרגישות לעניין - לא סיבה מספיק טובה למחוק אותו. אנחנו כולנו צריכים לוודא שנשים יולדות שחוו התנהגות וטיפול לא הולמים (אלימים) כלפיהן בלידה - יוכלו למצוא חומר בעניין, להבין מה קרה שם ומה לא בסדר בזה. הדיון על הפגיעה במיילדות (בחולם, בעלות המקצוע) מסיט את הדיון המאד חשוב שצריך להתנהל פה על זה שזה קיים בישראל בכמויות מדאיגות. אנחנו בתנועה עובדות בצמוד ובכבוד עם ארגון המיילדות כל מנת לוודא שיש הכרה בפגיעה בנפגעות הרבות, יחד עם כבוד והעצמה למיילדות. כל זה לא יקרה על ידי מחיקת המילה ״מיילדותית״ מהמונח המדובר פה. אפשרי בהחלט לשנות את הכותרת ל: אלימות מיילדותית (או אלימות בשדה הלידה)
תודה למי שכתב/ה את הערך הזה. אשמח להמשיך בשיח החשוב.
חיותה 45.132.227.115 13:59, 28 במרץ 2022 (IDT)
replies: text: שלום חיותה,

text: המונח "אלימות מיילדותית" יישאר כאחד מהשמות של התופעה, שהשם האנציקלופדי המתאים לה הוא "אלימות כלפי יולדות". זהו שם מדויק יותר, וזה יהיה שם הערך בוויקיפדיה. הביטוי "אלימות מיילדותית" הוא תרגום מילולי של obstetric violence, אבל הוא בעייתי מבחינה לשונית, כי באנגלית המילה Obstetrics מובנת מיד כתחום רפואי העוסק בלידה, ואילו בעברית השם "מיילדוּת" דורש ניקוד כדי להבין שמדובר בתחום רפואי ולא בקבוצת נשים שכל אחת מהן היא מיילדת. מהסיבה הזו עדיף לתאר את התופעה בשם "אלימות כלפי יולדות". בברכה, -- ‏גבי‏ (שיחה | תרומות) 20:50, 28 במרץ 2022 (IDT)
replies: text: :שלום גבי,

text: :אני מבקשת לתמוך בחיותה.

text: :התרגום לא יכול להיות לפי מה שנראה לנו מדויק או לא מדויק לשונית, אלא לפי הלך הרוח בתקשורת ובחברה. כל הכתיבה האקדמית והחברתית שאני מכירה עוסקת במונח "אלימות מיילדותית". אם תערכו חיפוש על מונחים אחרים פשוט לא תמצאו. לכן שינוי כזה לא רק שיעשה עוול למונח שכבר השתרש, הוא גם עושה עוול לנפגעות שמחפשות אישור לזה שהן לא לבד עם הפגיעה שלהן ויעשו גוגל אבל לא ימצאו כלום. ויקיפדיה חייבת להתיישר עם זה, לפחות בשלב זה.

text: :אני רוצה להוסיף שפעילות חברתיות שמקדמות את הנושא של אלימות מיילדותית עובדות בשיתוף פעולה עם מיילדות, ורובן ככולן מבינות ותומכות בצורך לייצר שינוי ולקדם מערכת בריאות טובה יותר לכולן. זה שיש צוותים רפואיים נהדרים על זה אין ויכוח, אבל הפגיעה מתקיימת, אף אחד פה לא מכחיש את הפגיעה נכון?

text: :לצורך הדוגמה - אם פורסם שגבר אחד פוגע מינית למשל, זה הרי לא אומר שכל הגברים אנסים, ועדיין אפשר לקיים דיון ציבורי על זה בלי שמישהו ייעלב. ולמעלה מכך - יש גם מיילדות שהן עצמן קורבן לפגיעות של אלימות מיילדותית, כי היא מערכתית, ממסדית, זה לב העניין. השארת הערך כמו שהוא היא קריטית לשיח ולנפגעות.

text: :הרעיון של חיותה של תוספת בסוגריים לדעתי פותר את הסוגייה. דגנית ז. - שיחה 13:27, 3 באפריל 2022 (IDT)
replies: text: ::שלום דגנית,

text: ::זכותך וזכותה של חיותה לתמוך בשם "אלימות מיילדוּתית", אבל יש גם את טניה לעיל, שצודקת בטענה שהביטוי בעברית נשמע כמו "אלימות של מיילדוֹת" והוא בעל קונוטציה שלילית כלפי נשים העוסקות בתחום. לדעתי זה תרגום גרוע של המונח obstetric violence והוא עדיין לא נקלט בציבור ולא נפוץ, לכן זה זמן מתאים להטמיע מונח חדש: "אלימות כלפי יולדות".

text: ::בערך יש חמש הפניות למאמרים בעברית, ובאף אחד מהן לא מוזכר המונח הזה (אחד מהקישורים אינו פעיל). בדו"ח של מרכז המידע של הכנסת  לא מוזכר המונח הזה. בחלק מהמאמרים על התופעה לא מוזכר המונח הזה (למשל כאן ) ובחלק מהמאמרים הוא מוזכר, אבל רק כתרגום מילולי מספרדית או מאנגלית של המונח המקורי (למשל , ), וכותבות המאמרים נמנעו מלהשתמש בו באופן גורף במאמר עצמו, כנראה בגלל הבעייתיות הלשונית שלו.

text: ::לכן אני לא מקבל את ההנחה שהמונח השתרש. ברור שהוא יישאר בערך - כאחד השמות של התופעה, וגם כדף הפנייה, אבל השם הראשי הראוי הוא "אלימות כלפי יולדות". השם הזה הוא בשפה פשוטה ומובנת, הוא חד-משמעי ולא עלול להתפרש כפוגעני. לדעתי, שם כזה גם יקל על הצורך לייצר שינוי ולקדם מערכת בריאות טובה יותר לכולן. -- ‏גבי‏ (שיחה | תרומות) 19:13, 3 באפריל 2022 (IDT)

text: :שלום גבי,

text: :זו חיותה שוב. שיחה כל כך מהותית והחלטה כל כך מהותית שנראה שתיפול פה עוד מעט, לא יכולה להתנהל באנונימיות ורק בשיח הזה פה. ראוי שנדע מי אתה, מי ידון ויחליט לגבי השארת או שינוי המונח אלימות מיילדותית, ושנקבע שיחה רצינית, לפחות אחת.

text: :תודה! 76.170.62.56 20:21, 3 באפריל 2022 (IDT)
thread_title:  המונח אלימות מיילדותית חייב להשאר 

message: שלום,
מבקשת להוסיף שני מקורות אובייקטיביים מהותיים,
מחקר מקיף של האו"ם בנושא - https://digitallibrary.un.org/record/3823698
וכן החלטה מהותית של האיחוד האירופי - PACE - Resolution 2306 (2019) - Obstetrical and gynaecological violence (coe.int)
נאמר לי שהניסוח לא מספיק נייטרלי אבל רק תרגמתי קצת מהמסמכים עצמם. בעריכה חוזרת העליתי את המקורות עצמם ללא כל תוספת משלי וגם זה נדחה. אשמח להסבר מדוע זה נמחק. תודה רבה. דגנית.
ד.ז. - שיחה 21:37, 3 באפריל 2022 (IDT)
replies: text: ביצעת שתי עריכות. העריכה הראשונה לא הייתה נייטרלית ושוחזרה. העריכה השנייה שוחזרה כי היא כללה את עיקר התוספת של העריכה הראשונה והייתה כאן חזרה על עריכה שהובאה לה התנגדות בשחזור הראשון. לכן, לפי הכללים אפשר במקרה כזה להחזיר את הערך לגרסתו היציבה. לגופו של עניין: אני לא רואה מקום לפרסום מחקרים ספציפיים. לא נהוג לדון במחקרים במסגרת ערך ויקיפדי. אפשר להזכיר ממצאים עיקריים אם הם רלוונטיים ונתמכים על ידי סקירות (מטה-אנליזות) ולא מחקרים בודדים. מחקר בודד תמיד יכול להיות מוטה ולא מדויק. לכן נדרשת סקירה נרחבת שיכולה לאשש דבר מה. גילגמש • שיחה 21:40, 3 באפריל 2022 (IDT)
replies: text: :הי, אתה צודק. דוגמאות למחקרים אקדמיים יש בלי סוף, ואי אפשר לבסס עליהם ערך. אבל במקרה הזה לא ביקשתי להוסיף מחקר אקדמי אלא דו"חות של גופים אובייקטיביים גלובליים - האו"ם במקרה הראשון ופרלמנט האיחוד האירופי במקרה השני. זו הכרה גלובלית של מדינות בתופעה ומכאן גם החשיבות.

text: :האם זה משנה את דעתך? ד.ז. - שיחה 22:01, 3 באפריל 2022 (IDT)
replies: text: ::הפרסום בגוף הערך לא מקובל. זה פשוט מנותק מההקשר. אפשר לפרסם את זה בפרק הקישורים החיצוניים לפי הפורמט המקובל (עזרה:קישורים חיצוניים). אפשרות אחרת היא לכתוב בקצרה מה כתוב בדוח. את זה יש לכתוב בצורה נייטרלית. אי אפשר לכתוב שהדוח מקיף או איכותי - אלה שבחים אסורים. אי אפשר לכתוב שמדובר בעוול - זה לא נייטרלי. לא חשוב אם מקור מסוים מגדיר את זה כך. יש מספר מדריכי כתיבה שאפשר לעבור עליהם כדי להתרשם מהכללים האלה. גילגמש • שיחה 22:06, 3 באפריל 2022 (IDT)
replies: text: :::תודה על התשובה. אנסח מחדש בהתאם לכללים. ד.ז. - שיחה 22:10, 3 באפריל 2022 (IDT)
replies: text: ::::גבי שלום, שמי יפעת רובננקו, יו"ר ארגון המיילדות בישראל. לאחר קריאה מעמיקה והדיון החשוב שעולה כאן, אני מסכימה איתך שלצד ההכרה במושג " obstetric violence " , התרגום לעברית שגוי ופוגע בציבור רחב של מיילדות. אנו עובדים יחד עם "התנועה לחופש הבחירה בלידה" ומבקשות להקים יחד צוות שיערוך את הערך הנ"ל, אודה לך אם נוכל לשוחח איתך טלפונית/מייל. יפעת רובננקו - שיחה 07:41, 10 באפריל 2022 (IDT)
replies: text: :::::שלום יפעת, אשמח להיפגש, אפשר לתאם דרך המייל המופיע בדף המשתמש שלי. בלי קשר, בכוונתי לבצע עריכות בדף בימים הקרובים, וכמו כן חשוב לי לציין שכל עשרות העורכים בוויקיפדיה יכולים לבצע עריכות ולהצביע על שינוי השם. -- ‏גבי‏ (שיחה | תרומות) 17:58, 19 באפריל 2022 (IDT)
replies: text: ::::::עריכות אלה אינן מקובלות. הצג בבקשה מקורות אמינים לטענות שכתבת. גילגמש • שיחה 06:49, 1 במאי 2022 (IDT)
thread_title:  בקשה להוספת מקורות מהותיים 

message: אני מציע לשנות את שם הערך לשם אלימות כלפי יולדות, שהוא מדויק ומובן יותר. השם "אלימות מיילדותית" מבלבל, כי המונח מיילדת נפוץ בשיח העברי הרבה יותר מהמונח הרפואי מיילדוּת. חשוב לציין שהתרגום המילולי טרם השתרש בשפה העברית, ומרבית המאמרים בתחום זה נמנעים מלהשתמש בו. המונח לא מוזכר בדו"ח על אלימות כלפי יולדות של מרכז המידע של הכנסת ובמאמרים אחרים, ובחלקם הוא מוזכר בדרך אגב, כתרגום מילולי מהמונח הלועזי, ולאחר מכן נמנעים מלהשתמש בו, כנראה בגלל הבעייתיות הלשונית שלו. (ראו קישורים בדיונים לעיל.)
כמו כן חשוב לציין שהובאו לעיל עמדותיהן של ארבע נשים העוסקות בתחום. שתיים מהן מתנגדות בתקיפות לביטוי "אלימות מיילדותית" בגלל שהוא נתפס כפוגעני כלפי מיילדות, ושתי האחרות ביקשו להשאיר את השם הזה, אך ציינו שאפשר להשאיר אותו בסוגריים, כשם נוסף לתופעה של אלימות כלפי יולדות.
בברכה, -- ‏גבי‏ (שיחה | תרומות) 18:25, 30 באפריל 2022 (IDT)
replies: text: אני רואה שהחרגת את תגובת הנשים. הדבר לא מקובל עלי. אתנגד לשינוי השם בגלל האופן שבו בחרת להציג את הנושא. גילגמש • שיחה 06:49, 1 במאי 2022 (IDT)
replies: text: :לפי הערך, הבנתי שזה אלימות שבהן המיילדות הן הקורבן, ולפי השם לא ממש הבנתי (זה אלימות ילדותית? זה אלימות על ידי מיילדות?). אולי באמת כדאי לשנות את השם, אבל לכזה שיהיה ברור מהשם על מה הערך מדבר. PRIDE! - שיחה 15:09, 1 במאי 2022 (IDT)

text: אני מתייחס להיבט הלשוני בלבד ולא לתוכן הערך. השם הנוכחי הוא בעייתי - המילה "מיילדותית" אינה קיימת בעברית פרט לביטוי הזה (אפשר להבין אותה כאלימות של מיילדות, אבל כפי שצויין בדף השיחה, הכוונה אינה דווקא לזה). כמו כן, המונח הזה לא מופיע באף אחד מהמקורות הקיימים בערך; הטענה שזה מונח שגור בעברית אינה נתמכת בדבר. יתרה מזאת, הערך המקביל באנגלית נקרא "Abuse during childbirth" ולא "Obstetric violence". "אלימות כלפי יולדות" הוא תרגום אפשרי ועדיף על השם הנוכחי ולכן אני בעד שינוי השם (אם כי התרגום המילולי מאנגלית הוא "התעללות במהלך לידה" ואולי זה עדיף). אם יש מונח שיש ראיות (מקורות) לשימוש בו בעברית זה יהיה הכי טוב. צחקשוח - שיחה 00:06, 5 במאי 2022 (IDT)

text: שינוי לאלימות כלפי יולדות. שם עוד יותר הולם לדעתי יהיה אלימות במהלך הלידה משה כוכבי - שיחה 04:14, 9 במאי 2022 (IDT)
thread_title:  שינוי שם